YouTube Space

YouTube Space – bu YouTube platformasi tomonidan tashkil etilgan kontent yaratuvchilarga yordam berish uchun virtual va maxsus joy.

Dastlab, YouTube Spaces kontent yaratuvchilarga kontent ishlab chiqarishni oʻrganish hamda ularga YouTube kanallari rivojlantirishda qulayliklar yaratish uchun YouTube tomonidan tashkil etilgan joy. Kontent yaratuvchilari uchun YouTube Spaces-dan foydalanish mutlaqo bepul edi, jumladan, YouTube tomonidan taqdim etilgan uskunalar, studiya maydoni, post-produserlik inshootlari, treninglar va mahorat darslaridan foydalanish. Dunyo boʻylab oʻnta YouTube Space inshoatlari mavjud. Birinchi YouTube Space 2012-yilda Googlening London Kings Cross ofisida ochilgan. Ushbu Spacelar 2020-yilda COVID-19 pandemiyasi sababli vaqtincha yopildi, ammo 2021-yil 18-fevralda YouTube bosh direktori Robert Kynkl Berlin, London, Los-Anjeles, Nyu-York, Parij, Rio-de-Janeyro va Tokio doimiy yopiq qolishi haqida aytgan. YouTube space-lar hozirda San-Paulu, Mumbay va Dubayda ochiqligicha qolmoqda.

 Joylar 

 London 
YouTubeʼning birinchi Spaceʼi 2012-yilda London Kings Crossda ochilgan. U uchta ovoz oʻtkazmaydigan studiyalarni, tahrirlash toʻplamlarini va YouTuberlar uchun oʻz mahsulotlarini sotish uchun doʻkonni oʻz ichiga oladi. Bundan tashqari, kofe bari boʻlgan jamoat maydoni mavjud.

 Los Anjeles 
LA YouTube Spaceʼiga ikkinchi joy boʻldi va 2013-yilda ochildi. Los-Anjeles xalqaro aeroportidan bir necha daqiqa uzoqlikda joylashgan.

 Tokio 
Tokiodagi YouTube maydoni 2013-yilda ochilgan. U anʼanaviy yapon uy toʻplamini, sinflar toʻplamini va oʻyin namoyishlari uchun ishlaydigan modulli toʻplamni oʻz ichiga oladi. Roppongi tepaligida joylashgan muassasa, shuningdek, ijodkorlar uchun oʻquv xonasi va ovoz yozish studiyasiga ega.

 Nyu York 
Nyu-Yorkdagi YouTube Space 2014-yilda ochildi va u toʻrtinchi Global YouTube Space va AQShda joylashgan ikkinchisi boʻldi. Nyu-Yorkdagi Chelsi bozorining oltinchi qavatida ochilgan 20 000 kvadrat fut maydon.

 San-Paulu 
Braziliyada birinchi YouTube maydoni 2014-yilda ochilgan.

 Rio-de-Janeyro 
Braziliyaning ikkinchi YouTube maydoni 2015-yilda ochilgan. U 22000 kvadrat metr maydonga ega.

 Berlin 
Berlindagi YouTube maydoni 2015-yilda ochilgan. YouTube Berlin kampusi uchun MET Film School bilan hamkorlik qildi. Ijodkorlar kirishlari va suratga olishni boshlashlari uchun ularga atigi 1000 obunachi kerak boʻladi, bu esa boshqa takliflarga qaraganda ancha qulayroq.

 Parij 
Parijdagi YouTube Space 2015-yilda ochilgan

 Mumbay 
Mumbaydagi YouTube Space 2016-yilda ochilgan. U Whistling Woods International (WWI) keng tarqalgan ishlab chiqarish majmuasida 1400 kvadrat fut maydonga ega boʻlib, u 400 kvadrat futlik studiya, ijodkorlar dam olish va muloqot qilishlari uchun dam olish xonasi, ustaxona maydoni va 4K videomontajlarni qila olish quvvatiga ega ikkita kompyuterlarni oʻz ichiga oladi.

 Dubay 
Dubaydagi YouTube Space 2018-yilda ochilib, oʻninchi global YouTube Spaceʼga aylandi. Boshqa studiyalar singari, u YouTube bilan hamkorlikda toʻliq jihozlangan studiya va post-prodakshn va hamjamiyat tomonidan mualliflar kontentini qoʻllab-quvvatlaydi.
 Manbalar 

Turkum:YouTube
Turkum:Google inshoatlari